**О Б Щ И Н С К И С Ъ В Е Т - Н И К О П О Л**

**П Р О Т О К О Л**

**№ 36**

Днес 19.05.2022г. от 13:30 часа в стаята на съветника се проведе **тридесет и шестото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов и зам. кмета Ахмед Ахмедов.

Заседанието се председателства от д-р Цветан Андреев – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Цв.Андреев: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам тридесет и шестото по ред заседание на ОбС – Никопол.

Имаме кворум от 13 общински съветника, в залата присъстват 13. Отсъстващи няма.

Колеги, материалите по проекта за дневен ред Ви бяха изпратени, запознали сте се с тях. Свиках тази сесия днес, защото е необходимо да се вземе спешно решение.

 Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:** Определяне на представител от Общински съвет – Никопол, мандат 2019 – 2023г. за участие в комисия по изработване на областна здравна карта.

 Вносител: Председател ОбС

**2**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение/*чете проекта за решение/.*

На основание чл.21, ал.1, т.23 от ЗМСМА, във връзка с чл.29, ал.2, ал.3 и ал.4 от Закона за лечебните заведения, Общински съвет- Никопол прие следното

**РЕШЕНИЕ:**

**№369/19.05.2022г**

1.Определя за представител от Общински съвет- Никопол за участие в комисия по изработване на областна здравна карта – д-р ЦВЕТАН ПАСКАЛЕВ АНДРЕЕВ-Председател на Общински съвет- Никопол, телефон за връзка: 0889289640, e-mail- obs\_nik@abv.bg.

2. Настоящото решение заедно със заповедта на кмета да се изпратят с официално писмо на адрес: София, пл. „Св. Неделя“ №5, Министерство на здравеопазването, дирекция „Лечебни дейности“ , както и в електронен формат на следните електронни адреси: adgeorgieva@mh.government.bg и dpetrov@mh.government.bg

ГЛАСУВАЛИ - 13 СЪВЕТНИКА

„ЗА“ – 13 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

Б.Симеонов: Не злорадствам и не искам да бъда разбран погрешно, но искам да споделя какво чух миналата седмица от двама непознати, които бяха седнали на кафе. Разговора който дочух…“Майко мила, тия са много зле, видя ли им болницата. По улиците мизерии…“. Просто казвам да се вземат мерки и наистина оградата на болницата е обрасла с храсти. Шефката няма ли двама човека които да почистят и поддържат?

Ив.Савов: Тази ограда ще бъде премахната изцяло. Сега „спешна помощ“ правят ремонт на сградата и тази ограда ще се премахне. А и с проекта за ремонт на ул.“Ал.Стамболийски“ ще бъде в много по добър вид. Ще се изчисти няма проблем.

Цв.Андреев: Колеги, поради изчерпване на Дневния ред, закривам тридесет и шестото по ред заседание на Общински съвет – Никопол.

Заседанието приключи в 13:40 часа.

**ПРЕДСЕДАТЕЛ ОбС: /п/**

 **/Цветан Андреев/**

**ЗАМ.ПРЕДСЕДАТЕЛ ОбС: /п/**

 **/Майдън Сакаджиев/**

**ПРОТОКОЛЧИК: /п/**

 **/Ралица Александрова/**